पाएं अपने शहर की ताज़ा ख़बरें और फ्री ई-पेपरडाउनलोड करें
एक मरीज के इलाज को लेकर सबलगढ़ में पदस्थ डॉक्टर शरतचंद्र शर्मा व मुरैना एसडीएम आरएस वाकना के बीच मोबाइल फोन पर जबरदस्त भिड़ंत हो गई। हालात यहां तक पहुंच गए कि डॉक्टर ने एसडीएम से यहां तक कह दिया कि मैने आपसे नाम पूछ लिया तो क्या हो गया। इस पर एसडीएम ने भी जबाव दिया कि मेरा नाम आपको सबलगढ़ एसडीएम बताएंगी। दरअसल सबलगढ़ में रहने वाला एक व्यक्ति 24 अप्रैल को बीमारी का इलाज कराने सिविल हॉस्पिटल पहुंचा। यहां उसकी बीमारी का समझ में नहीं आने पर डॉ. शरद शर्मा ने 28 अप्रैल को जिला अस्पताल रैफर कर दिया।
यहां मरीज को सीटी स्कैन कराने की सलाह दी गई थी लेकिन कुछ दिन बाद मरीज वापस सबलगढ़ लौट गया। मरीज के परिजन ने इस मामले को किसी को प्रकार कलेक्टर बी. कार्तिकेयन तक पहुंचाया। कलेक्टर के कहने पर एसडीएम आएस वाकना ने जब मरीज के इलाज के संबंध में शनिवार दोपहर एक बजे डॉ. शरदचंद्र शर्मा के मोबाइल फोन पर कॉल किया और इसी दौरान एसडीएम-डॉक्टर के बीच भिड़ंत हो गई। इस संबंध में डॉक्टर शरतचंद्र ने बतायाकि मैंने तो सिर्फ एसडीएम से उनका नाम पूछा था लेकिन वे इसी बात पर असभ्यता से चर्चा करने लगे। इस पर मैने भी उन्हें कह दिया कि मैं भी डॉक्टर हूं।
एसडीएम को सिखाई तमीज, डॉक्टर बोले-आप एसडीएम हैं तो मैं भी डॉक्टर हूं
मोबाइल फोन पर डॉक्टर व एसडीएम के बीच हुई बातचीत के वायरल ऑडियो में एसडीएम ने जब डॉक्टर शरद चंद्र शर्मा को फोन करके कहा कि मैं मुरैना एसडीएम बोल रहा हूं। इस पर डॉक्टर ने उनसे उनका नाम पूछ लिया। इसी बात पर एसडीएम का पारा सातवें आसमान पर पहुंच गया और उन्होंने डॉक्टर से कह दिया कि आपको नाम से क्या करना है।
इस पर डॉक्टर ने भी उन्हें तमीज सिखाते हुए कहा कि आप एसडीएम है तो क्या हुआ, इतना एप्टीट्यूड ठीक नहीं। इस पर एसडीएम और उग्र हो गए। इस पर डॉक्टर ने उनसे यहां तक कह दिया कि आप एसडीएम हैं तो क्या हुआ, मैं भी डॉक्टर हूं। इस पर एसडीएम ने उनसे कहा कि मेरा नाम आपको अब सबलगढ़ एसडीएम बताएंगे। इस पर एसडीएम ने डाक्टर से कह दिया कि आप इस मामले में कलेक्टर से बात कर लें और मोबाइल फोन काट दिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn